
Αρ 

ΑΠΟΦΑΣΕΙΣ 

Αριθμ. 222605 

Ρύθμιση Θεμάτων Λειτουργίας του Ελληνικού 
Ιδρύματος Έρευνας και Καινοτομίας έως τη Δη¬ 
μοσίευση του Εσωτερικού Κανονισμού Λειτουρ¬ 
γίας του. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις 

- του άρθρου 12 και της περίπτωσης β' της παραγρά¬ 
φου 2 του άρθρου 13 του ν. 4429/2016 (ΑΊ 99) «Ελληνικό 
Ίδρυμα Έρευνας και Καινοτομίας και άλλες διατάξεις», 

- του άρθρου 9 του ν. 4429/2016 (Α' 199) «Ελληνικό 
Ίδρυμα Έρευνας και Καινοτομίας και άλλες διατάξεις», 

- της παραγράφου 2 του άρθρου 10 του ν. 4429/2016 
(Α' 199) «Ελληνικό Ίδρυμα Έρευνας και Καινοτομίας και 
άλλες διατάξεις», όπως αντικαταστάθηκε με την παρά¬ 
γραφο 17 του άρθρου 69 ν. 4485/2017 (Α' 114), 

-τουπ.δ. 114/2014 (Α' 181) «Οργανισμός Υπουργείου 
Παιδείας και Θρησκευμάτων», 

- του π.δ. 70/2015 (Α' 114) «Ανασύσταση των Υπουρ¬ 
γείων Πολιτισμού και Αθλητισμού, Υποδομών, Μεταφο¬ 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασίατου σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο¬ 
μίας, Υποδομών, Ναυτιλίας και Τουρισμού σε Υπουργείο 
Οικονομίας, Ανάπτυξης καιΤουρισμού και του Υπουργεί¬ 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ¬ 
γείο Οικονομίας, Ανάπτυξης καιΤουρισμού», 

- του π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

-της με αριθμ. Υ136/20.3.2015 (ΦΕΚΒ' 389) απόφασης 
του Πρωθυπουργού «Σύσταση θέσεων Αναπληρωτών 
Υπουργών», 

-της με αριθμ. Υ8/25.9.2015 (ΦΕΚ Β' 2109) απόφασης 
του Πρωθυπουργού «Ανάθεση αρμοδιοτήτων στον Ανα¬ 


πληρωτή Υπουργό Παιδείας, Έρευνας και Θρησκευμά¬ 
των Κωνσταντίνο Φωτάκη». 

2. Το υπ' αριθμ. 217/10.3.2017 έγγραφο του Αναπλη¬ 
ρωτή Υπουργού Παιδείας, Έρευνας και Θρησκευμάτων 
προς το Υπουργείο Διοικητικής Ανασυγκρότησης. 

3. Το υπ'αριθμ. 117/Γ.Γ./8.3.2017 έγγραφο της Γενικής 
Γραμματέως Έρευνας και Τεχνολογίας προς το Υπουργείο 
Διοικητικής Ανασυγκρότησης. 

4. Το υπ'αριθμ.ΔΙΠΑΑΔ/Φ.ΕΓΚΡ./137/18303/4.10.2017 
έγγραφο του Υπουργείου Διοικητικής Ανασυγκρότησης. 

5. Τις ανάγκες στελέχωσης του Ελληνικού Ιδρύματος 
Έρευνας και Καινοτομίας. 

6. Το γεγονός ότι δεν έχει δημοσιευθεί έως σήμερα ο 
προβλεπόμενος στο άρθρο 12 ν. 4429/2016 Εσωτερι¬ 
κός Κανονισμός Λειτουργίας του Ελληνικού Ιδρύματος 
Έρευνας και Καινοτομίας. 

7. Το γεγονός ότι από την παρούσα δεν προκαλείται 
επιπλέον δαπάνη για τον κρατικό προϋπολογισμό, απο¬ 
φασίζουμε: 

1. Διαδικασία αξιολόγησης και επιλογής και εξειδίκευ- 
ση των προσόντων των Αναπληρωτών Διευθυντών του 
Ελληνικού Ιδρύματος Έρευνας και Καινοτομίας 

α. Ο Διευθυντής του Ελληνικού Ιδρύματος Έρευνας 
και Καινοτομίας (εφεξής: «ΕΛΙΔΕΚ») εισηγείται στο Επι¬ 
στημονικό Συμβούλιο του ΕΛΙΔΕΚ τον διορισμό δύο (2) 
Αναπληρωτών Διευθυντών, τους οποίους επιλέγει ύστε¬ 
ρα από ανοικτή πρόσκληση ενδιαφέροντος, η οποία δη¬ 
μοσιεύεται στην ιστοσελίδα του ΕΛΙΔΕΚ, και αξιολόγηση 
των υποψηφίων. 

β. Ο ένας εκ των Αναπληρωτών Διευθυντών είναι 
αρμόδιος για θέματα Διοίκησης του ΕΛΙΔΕΚ. Είναι επι¬ 
στήμονας με μεταπτυχιακό ή διδακτορικό τίτλο, τεκμη¬ 
ριωμένη και εκτενή διοικητική ικανότητα και πολυετή 
εμπειρία σε θέματα διαχείρισης και οργάνωσης της έρευ¬ 
νας και ερευνητικής πολιτικής καθώς και βαθιά γνώση 
του ερευνητικού οικοσυστήματος της χώρας. Πρέπει να 
γνωρίζει άριστα την Ελληνική γλώσσα, επαρκώς την Αγ¬ 
γλική γλώσσα και να μην έχει συμπληρώσει το 63ο έτος 
της ηλικίας του κατά την υποβολή της υποψηφιότητάς 
του. Τα προσόντα δύνανται να εξειδικευτούν περαιτέρω 
στην πρόσκληση εκδήλωσης ενδιαφέροντος. 

γ. Ο δεύτερος εκ των Αναπληρωτών Διευθυντών εί¬ 
ναι αρμόδιος για θέματα έρευνας του ΕΛΙΔΕΚ. Είναι επι¬ 
στήμονας με διδακτορικό τίτλο, αξιόλογη ερευνητική 
δραστηριότητα και πρέπει να έχει συμμετάσχει επιτυχώς 

στη διαχείριση και υλοποίηση ερευνητικών έργων στην 
Ελλάδα ή το εξωτερικό με οποιαδήποτε ιδιότητα. Πρέ¬ 
πει να γνωρίζει άριστα την ελληνική γλώσσα, επαρκώς 
την αγγλική γλώσσα και να μην έχει συμπληρώσει το 
63ο έτος της ηλικίας του κατά την υποβολή της υποψη¬ 
φιότητας του. Τα προσόντα δύνανται να εξειδικευτούν 
περαιτέρω στην πρόσκληση εκδήλωσης ενδιαφέροντος. 

δ. Οι Αναπληρωτές Διευθυντές διορίζονται από το 
Επιστημονικό Συμβούλιο βάσει σχετικής εισήγησηςτου 
Διευθυντή για τετραετή (4ετή) θητεία, ανανεώσιμη μόνο 
μία φορά. Η απόφαση διορισμού των Αναπληρωτών Δι¬ 
ευθυντών δημοσιεύεται στην Εφημερίδα της Κυβερνή- 
σεως. Οι Αναπληρωτές Διευθυντές αναπληρώνουν τον 
Διευθυντή, ανάλογα με τις αρμοδιότητες που τους έχουν 
ανατεθεί, σε περίπτωση που αυτός απουσιάζει, κωλύεται 
ή ελλείπει για οποιαδήποτε αιτία. Σε περίπτωση έλλειψης 
του Διευθυντή για οποιαδήποτε αιτία, αυτός αναπληρώ¬ 
νεται στα καθήκοντά του από τους Αναπληρωτές Διευ¬ 
θυντές μέχρι την ανάληψη των καθηκόντων του νέου 
Διευθυντή, και πάντως όχι πέραν των έξι (6) μηνών. 

ε. Ο Διευθυντής και οι Αναπληρωτές Διευθυντές του 
ΕΛΙΔΕΚ ασκούν τα καθήκοντά τους με πλήρη και απο¬ 
κλειστική απασχόληση. Οι αποδοχές του Διευθυντή και 
των Αναπληρωτών Διευθυντών που καθορίζονται με 
κοινή απόφαση των Υπουργών Οικονομικών και Παι¬ 
δείας, Έρευνας και Θρησκευμάτων, επιβαρύνουν τον 
προϋπολογισμό του ΕΛΙΔΕΚ. 

2. Προσωπικό με σύμβαση εργασίας ιδιωτικού δικαίου 
ορισμένου χρόνου του ΕΛΙΔΕΚ 

α. Στο ΕΛΙΔΕΚ μπορεί να απασχοληθεί έκτακτο προσω¬ 
πικό με σύμβαση μίσθωσης έργου ή εργασίας ιδιωτικού 
δικαίου ορισμένου χρόνου ή έμμισθης εντολής έως τρι- 
ετούς διάρκειας με δυνατότητα ανανέωσης. 

β. Για την πρόσληψη του εν λόγω προσωπικού, ο Δι¬ 
ευθυντής του ΕΛΙΔΕΚ καταρτίζει και δημοσιεύει στην 
ιστοσελίδα του ΕΛΙΔΕΚ σχετική πρόσκληση εκδήλωσης 
ενδιαφέροντος. Στην πρόσκληση αναγράφεται το αντι¬ 
κείμενο της σύμβασης, εξειδικεύονται τα προσόντα που 
απαιτούνται ανάλογα με την υπό προκήρυξη θέση, κα¬ 
θώς και ο τρόπος αξιολόγησής τους και αναγράφεται η 
προθεσμία και ο τρόπος υποβολής αιτήσεων. 

γ. Ο Διευθυντής, με απόφασή του, ορίζει τριμελή επι¬ 
τροπή αξιολόγησης, η οποία αποτελείται από προσω¬ 
πικό του ΕΛΙΔΕΚ ή και εξωτερικά μέλη ή και μέλη των 
οργάνων διοίκησής του (Γενική Συνέλευση, Επιστημο¬ 
νικό Συμβούλιο). Η επιτροπή αξιολόγησης αξιολογεί τις 
υποψηφιότητες, κατατάσσει τους υποψηφίους ανάλογα 
με τα προσόντα τους και εισηγείται προς τον Διευθυντή. 
Η επιτροπή αξιολόγησης μπορεί να καλέσει, εφόσον το 
κρίνει απαραίτητο, τους υποψήφιους (ή ορισμένους εξ 
αυτών) σε συνέντευξη. 

δ. Το προσωπικό προσλαμβάνεται με απόφαση του 
Διευθυντή, η οποία υποβάλλεται προς έγκριση στο 
Επιστημονικό Συμβούλιο. Οι συμβάσεις του προσωπι¬ 
κού συνάπτονται κατά παρέκκλιση των διατάξεων του 
ν. 2190/1994 και σύμφωνα με τις διατάξεις της παρ. 23 
του άρθρου 2 του ν. 2621/1998. 

3. Αρμοδιότητες Διοικητικού Διευθυντή του ΕΛΙΔΕΚ 
α. Ο Διοικητικός Διευθυντής του ΕΛΙΔΕΚ προΐσταται 

της Διεύθυνσης Διοικητικών και Οικονομικών Υπηρεσι¬ 


ών, αναφέρεται στον Διευθυντή και τους Αναπληρωτές 
Διευθυντές του ΕΛΙΔΕΚ και διασφαλίζει την ομαλή διοι¬ 
κητική και οικονομική λειτουργία του ΕΛΙΔΕΚ. 

β. Ο Διοικητικός Διευθυντής έχει τις ακόλουθες αρ¬ 
μοδιότητες: 

• Διευθύνει και συντονίζει τα επιμέρους τμήματα και 
γραφεία του ΕΛΙΔΕΚ, επιβλέπει τη λειτουργία τους, επι¬ 
λύει κάθε ζήτημα σχετικό με τις αρμοδιότητές τους και 
μεριμνά για τη νομιμότητα των ενεργειών τους. 

• Εισηγείται στον Διευθυντή και το Επιστημονικό Συμ¬ 
βούλιο του ΕΛΙΔΕΚ για θέματα της αρμοδιότητάς τους. 

■ Εποπτεύει και παρακολουθεί την πορεία του προ¬ 
ϋπολογισμού του, καθώς και τον ετήσιο απολογισμό, 
ισολογισμό και οικονομικές καταστάσεις. 

■ Εποπτεύει και παρακολουθεί την κατάρτιση των 
προκηρύξεων και τη διαδικασία υλοποίησης των χρη¬ 
ματοδοτήσεων του ΕΛΙΔΕΚ, καθώς και την αποτίμηση 
των στοιχείων τους. 

• Παρακολουθεί τη διεκπεραίωση και ορθή εκτέλεση 
των αποφάσεων της Γενικής Συνέλευσης, του Επιστημο¬ 
νικού Συμβουλίου, του Διευθυντή και των Αναπληρωτών 
Διευθυντών. 

• Υπογράφει κατόπιν εξουσιοδότησης από το Επιστη¬ 
μονικό Συμβούλιο και το Διευθυντή του ΕΛΙΔΕΚ και ασκεί 
κάθε άλλη αρμοδιότητα που του εκχωρείται. 

■ Μεριμνά, κατόπιν έγκρισης του Διευθυντή, για την 
τοποθέτηση και μετακίνηση των εργαζομένων και χο¬ 
ρηγεί τις άδειες του προσωπικού. 

• Είναι υπεύθυνος για τη λήψη μέτρων για την προστα¬ 
σία και ασφάλεια του προσωπικού και της περιουσίας 
του ΕΛΙΔΕΚ. 

• Υποβάλλει στον Διευθυντή ετήσια έκθεση πεπραγ¬ 
μένων και οικονομικό απολογισμό. 

• Υποβάλλει στον Διευθυντή προτάσεις και εισηγήσεις 
που απαιτούνται για την υλοποίηση των σκοπών του 
ΕΛΙΔΕΚ. 

4. Διοικητική Διάρθρωση του ΕΛΙΔΕΚ 

α.Το ΕΛΙΔΕΚ αποτελείται από τη Διεύθυνση Διοικητι¬ 
κών και Οικονομικών Υπηρεσιών και από το αυτοτελές 
νομικό γραφείο. Στη Διεύθυνση Διοικητικών και Οικονο¬ 
μικών Υπηρεσιών υπάγεται το σύνολο των διοικητικών, 
οικονομικών και λοιπών υποστηρικτικών υπηρεσιών 
και αρμοδιοτήτων που απαιτούνται για την εύρυθμη 
λειτουργία και την επίτευξη των σκοπών του ΕΛΙΔΕΚ. 
Η Διεύθυνση Διοικητικών και Οικονομικών Υπηρεσιών, 
της οποίας προΐσταται ο Διοικητικός Διευθυντής αποτε- 
λείται από το Τμήμα Διοικητικών Υπηρεσιών, το Τμήμα 
Οικονομικών Υπηρεσιών, το ΤμήμαΤεχνικής Υποστήρι¬ 
ξης Εγκαταστάσεων, Εξοπλισμού και Πληροφοριακών 
Συστημάτων και το Τμήμα Ερευνητικών Έργων. 

β. Στο Τμήμα Διοικητικών Υπηρεσιών υπάγεται το 
σύνολο των γραμματειακής υποστήριξης των οργάνων 
διοίκησης και των συλλογικών οργάνων του ΕΛΙΔΕΚ, η 
τήρηση του πρωτοκόλλου, οι δημόσιες σχέσεις και η 
προβολή των δραστηριοτήτων του ΕΛΙΔΕΚ, καθώς και 
οι αρμοδιότητες για θέματα ανθρώπινου δυναμικού. Ο 
προϊστάμενος του Τμήματος των Διοικητικών Υπηρεσι¬ 
ών αναφέρεται στο Διοικητικό Διευθυντή και συντονίζει 
και μεριμνά για τον συντονισμό και την ορθή λειτουργία 
του Τμήματος. Ειδικότερα, το εν λόγω Τμήμα: 

• Παρέχει γραμματειακή υποστήριξη στη Γενική Συνέ¬ 
λευση, το Επιστημονικό Συμβούλιο, το Διευθυντή, τους 
Αναπληρωτές Διευθυντές, το Διοικητικό Διευθυντή και 
τις Υπηρεσίες και επιτροπές του ΕΛΙΔΕΚ. 

• Τηρεί αρχείο και πρωτόκολλο (έντυπο και ηλεκτρο¬ 
νικό) καθώς και πρακτικά των συνεδριάσεων των συλ¬ 
λογικών οργάνων του ΕΛΙΔΕΚ. 

•Τηρεί ενημερωμένο αρχείο προσωπικού και ατομικό 
φάκελο για κάθε εργαζόμενο. 

• Παρακολουθεί και εφαρμόζει τις ισχύουσες διατάξεις 
σχετικά με την εργασιακή κατάσταση του προσωπικού 
του ΕΛΙΔΕΚ. 

• Προβάλλει το έργο και τις δράσεις του ΕΛΙΔΕΚ και 
ενημερώνει με κάθε πρόσφορο τρόπο το κοινό. 

• Παρακολουθεί τον ελληνικό και διεθνή Τύπο για 
θέματα που αφορούν το ΕΛΙΔΕΚ και τηρεί αρχείο των 
σχετικών δημοσιευμάτων. 

• Παρακολουθεί τις δραστηριότητες φορέων της ημε¬ 
δαπής και αλλοδαπής που έχουν συναφείς δραστηριό¬ 
τητες με το ΕΛΙΔΕΚ και εισηγείται τρόπους συνεργασιών. 

γ. Στο Τμήμα Οικονομικών Υπηρεσιών υπάγεται το σύ¬ 
νολο των αρμοδιοτήτων της οικονομικής διαχείρισης 
του ΕΛΙΔΕΚ, το Λογιστήριο και το Ταμείο, η μισθοδο¬ 
σία, οι προμήθειες και η Αποθήκη. Ο προϊστάμενος του 
Τμήματοςτων Οικονομικών Υπηρεσιών αναφέρεται στο 
Διοικητικό Διευθυντή, συντονίζει και μεριμνά για τον 
συντονισμό και την ορθή λειτουργία του Τμήματος και 
ασκεί τις αρμοδιότητες του Προϊσταμένου Οικονομικών 
Υπηρεσιών του άρθρου 25 ν. 4270/2014. Ειδικότερα, το 
εν λόγω Τμήμα: 

• Καταρτίζει τον ετήσιο προϋπολογισμό, τις ετήσιες οι¬ 
κονομικές καταστάσεις (Γενικό Ισολογισμό, Λογαριασμό 
Αποτελεσμάτων Χρήσης κλπ). 

• Πραγματοποιεί και παρακολουθεί τη διαχείριση των 
χρηματοροών (ςθεΡιίΙονν). 

• Πραγματοποιεί και εποπτεύει όλες τις οικονομικές, 
λογιστικές και φορολογικές δραστηριότητες του ΕΛΙΔΕΚ. 

• Πραγματοποιεί τη μισθοδοσία των εργαζομένων και 
την καταβολή των πάσης φύσεων αποζημιώσεων στα 
μέλη των οργάνων διοίκησης του ΕΛΙΔΕΚ, εκτελεί όλες 
τις πληρωμές και διαχειρίζεται τα ταμειακά διαθέσιμα 
του ΕΛΙΔΕΚ. 

• Εποπτεύει τα ετήσια οικονομικά αποτελέσματα του 
ΕΛΙΔΕΚ, ελέγχει και αναλύει το κόστος λειτουργίας του 
ΕΛΙΔΕΚ. 

• Πραγματοποιεί τη διαχείριση και αξιοποίηση των 
χρηματικών διαθεσίμων του στιςΤράπεζες στο πλαίσιο 
εκτέλεσης πάγιων ή ειδικών εντολών του Διευθυντή. 

• Εκδίδει τα νόμιμα παραστατικά και παρακολουθεί 
την οικονομική εκτέλεση των συμβάσεων του ΕΛΙΔΕΚ. 

• Διενεργεί τις πάσης φύσεως προμήθειες (υπηρεσιών, 
υλικών, κ.λπ.). 

• Μεριμνά για τη διατήρηση και παρακολούθηση της 
κεντρικής αποθήκης του ΕΛΙΔΕΚ και διενεργεί ετήσιες 
τακτικές απογραφές. 

δ. Στο Τμήμα Τεχνικής Υποστήριξης εγκαταστάσεων, 
εξοπλισμού και πληροφοριακών συστημάτων υπάγεται 
το σύνολο των υπηρεσιών τεχνικής υποστήριξης των 
κτιριακών και λοιπών εγκαταστάσεων, του εξοπλισμού, 


καθώς των πληροφοριακών συστημάτων του ΕΛΙΔΕΚ. Ο 
προϊστάμενος του Τμήματος, αναφέρεται στον Διοικητι¬ 
κό Διευθυντή και συντονίζει και μεριμνά για το συντονι¬ 
σμό και την ορθή λειτουργία του Τμήματος. Ειδικότερα 
το εν λόγω Τμήμα: 

• Έχει την ευθύνη της ασφαλούς και απρόσκοπτης 
λειτουργίας των πάσης φύσεως υποδομών (κτιριακών, 
πληροφοριακών κλπ), καθώς και την ευθύνη συντήρη¬ 
σής τους. 

• Έχει την ευθύνη για τη συγκέντρωση των πάσης φύ¬ 
σεως μελετών τεχνικών έργων και τον συντονισμό των 
ενεργειών για την έκδοση των κάθε είδους απαιτούμε- 
νων διοικητικών αδειών. 

•Τηρεί αναλυτικό μητρώο παγίων σε συνεργασία με 
το Τμήμα Οικονομικών Υπηρεσιών. 

• Φροντίζει, παρακολουθεί και υποστηρίζει την ορθή 
και αδιάλειπτη λειτουργία των λογισμικών προγραμμά¬ 
των, των μηχανογραφικών συστημάτων και της ιστοσε¬ 
λίδας του ΕΛΙΔΕΚ. 

• Εκπαιδεύει και υποστηρίζει τους χρήστες των μηχα¬ 
νογραφικών εφαρμογών. 

ε.ΤοΤμήμα Ερευνητικών Έργων υπάγεται στον Διευ¬ 
θυντή του ΕΛΙΔΕΚ. Στο τμήμα Ερευνητικών Έργων υπά¬ 
γεται το σύνολο των υπηρεσιών αφενός μεν σχεδιασμού, 
αφετέρου δε υλοποίησηςτων χρηματοδοτικών δράσεων 
του ΕΛΙΔΕΚ. Περαιτέρω, το εν λόγω Τμήμα επεξεργάζεται 
και αποτιμά τα στοιχεία που αφορούν στις χρηματοδοτι¬ 
κές και λοιπές δράσεις του ΕΛΙΔΕΚ. Ο προϊστάμενος του 
Τμήματος αναφέρεται στον Διοικητικό Διευθυντή και 
συντονίζει και μεριμνά για το συντονισμό και την ορθή 
λειτουργία τουΤμήματος. Ειδικότερα,το εν λόγωΤμήμα: 

• Σχεδιάζει, καταρτίζει και δημοσιεύει κατόπιν έγκρι¬ 
σης του Διευθυντή, τις προκηρύξεις για τις δράσεις που 
χρηματοδοτεί το ΕΛΙΔΕΚ, σύμφωνα με τον ετήσιο προ¬ 
γραμματισμό δράσεων, τις αποφάσεις του ΕΣ και του 
Διευθυντή, 

• Καταρτίζει και δημοσιεύει τις αποφάσεις χρηματο¬ 
δότησης, 

• Παρακολουθεί την πορεία υλοποίησης των χρηματο¬ 
δοτούμενων δράσεων, διενεργεί τους προβλεπόμενους 
ελέγχους και επιτελεί κάθε αναγκαία πράξη για την ολο¬ 
κλήρωση των δράσεων, 

• Εισηγείται στον Διευθυντή του ΕΛΙΔΕΚ την έκδοση βε¬ 
βαίωσης ολοκλήρωσης πρότασης ή την έκδοση τροπο¬ 
ποίησης ή ανάκλησης της απόφασης χρηματοδότησης, 

• Καταρτίζει και δημοσιεύει τους αναλυτικούς οδηγούς 
εφαρμογής, όπου αυτοί προβλέπονται, 

• Συλλέγει, επεξεργάζεται, ταξινομεί και παρουσιάζει 
τα στοιχεία των δράσεων του ΕΛΙΔΕΚ, 

• Αξιολογεί τα αποτελέσματα των δράσεων του ΕΛΙΔΕΚ 
και προτείνει διορθωτικές παρεμβάσεις για τον βελτίωση 
και τον εξορθολογισμό της δράσης του, 

• Εκτιμά τις βραχυχρόνιες και μακροχρόνιες ανάγκες 
του ερευνητικού ιστού της χώρας και προτείνει μέτρα 
ενίσχυσής του. 

στ. Το Νομικό Γραφείο υπάγεται απευθείας στο Διευ¬ 
θυντή του ΕΛΙΔΕΚ.Τοπροσωπικότου Νομικού Γραφείου 
συνεργάζεται με το Διοικητικό Διευθυντή σε ζητήματα 
που άπτονται της αρμοδιότητας του. Ειδικότερα: 

• Παρέχει νομικές υπηρεσίες και γνωμοδοτεί σε θέματα 
που αφορούν τη δραστηριότητα του ΕΛΙΔΕΚ, 

• Παρίσταται σε πόσης φύσεως νομικές υποθέσεις του 
ΕΛΙΔΕΚ τόσο ενώπιον όλων των Δικαστηρίων όσο και 
εξωδίκως, μετά από ειδική εξουσιοδότηση του Διευθυ¬ 
ντή, 

• Καταρτίζει σχέδια διοικητικών πράξεων και συμβά¬ 
σεων του ΕΛΙΔΕΚ, 

• Παρακολουθεί τη νομοθεσία και τη νομολογία που 
διέπει την λειτουργία του ΕΛΙΔΕΚ και ενημερώνει τα όρ¬ 
γανα και τις υπηρεσίες του ΕΛΙΔΕΚ, 

■ Παρίσταται στις συνεδριάσεις της Γ.Σ. και του Ε.Σ., 
εφόσον του ζητηθεί από τον Πρόεδρο του αντίστοιχου 
συλλογικού οργάνου. 

Οι θέσεις ευθύνης 

5. Θέσεις ευθύνης 

Οι προϊστάμενοι των οργανικών μονάδων του ΕΛΙΔΕΚ 
ορίζονται με απόφαση του Διευθυντή και έγκριση του 
Επιστημονικού Συμβουλίου. Οι εν λόγω θέσεις καταλαμ¬ 


βάνονται από προσωπικό που υπηρετεί στο ΕΛΙΔΕΚ με 
οποιαδήποτε σχέση εργασίας ή με απόσπαση, τοποθέ¬ 
τηση ή διάθεση, με εξαίρεση τον Προϊστάμενο Οικο¬ 
νομικών Υπηρεσιών (Π.Ο.Υ.) του ΕΛΙΔΕΚ, ο οποίος είναι 
είτε απασχολούμενος στο ΕΛΙΔΕΚ με σύμβαση αορίστου 
χρόνου είτε μόνιμος υπάλληλος (με σύμβαση δημοσίου 
δικαίου ή ιδιωτικού δικαίου αορίστου χρόνου) του δη¬ 
μόσιου και ευρύτερου δημόσιου τομέα (ν.π.δ.δ., ν.π.ι.δ.), 
ο οποίος υπηρετεί στο ΕΛΙΔΕΚ με τοποθέτηση, διάθεση 
ή απόσπαση. 

6. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2017 

Ο Αναπληρωτής Υπουργός 

